32004D0144
L 047/33
JURNALUL OFÍCIAL AL UNIUNII EUROPENE
DECIZIA COMISIEI
din 12 februarie 2004
de modificare a Deciziei 97/467/CE privind includerea unităților din Bulgaria și din Ungaria în listele provizorii cu unitățile din țările terțe din care statele membre autorizează importurile de carne de ratite
[notificată cu numărul C(2004) 346]
(Text cu relevanță pentru SEE)
(2004/144/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 95/408/CE a Consiliului din 22 iunie 1995 privind modalitățile de stabilire, pentru o perioadă tranzitorie, a listelor provizorii cu unitățile din țările terțe din care statele membre sunt autorizate să importe unele produse de origine animală, produse pescărești sau moluște bivalve vii (1), în special articolul 2 alineatele (1) și (4),
întrucât:
(1)
Decizia 97/467/CE a Comisiei (2) a stabilit liste provizorii cu unitățile din țările terțe din care statele membre autorizează importul de carne de ratite.
(2)
Bulgaria și Ungaria au comunicat listele cu unitățile care produc carne de ratite în privința cărora autoritățile competente certifică respectarea regulilor comunitare.
(3)
Este necesară includerea acestor unități în listele stabilite de Decizia 97/467/CE:
(4)
Dat fiind că nici o inspecție la fața locului nu a fost încă efectuată, importul din aceste unități nu se poate prevala de controalele fizice reduse în conformitate cu articolul 2 alineatul (4) din Decizia 95/408/CE.
(5)
Este necesară deci modificarea Deciziei 97/467/CE în consecință.
(6)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătate animală,
ADOPTĂ PREZENTA DECIZIE:
Articolul 1
Anexa II la Decizia 97/467/CE se modifică în conformitate cu anexa la prezenta decizie.
Articolul 2
Prezenta decizie se aplică de la 25 februarie 2004.
Articolul 3
Prezenta decizie se adresează statelor membre.
Adoptată la Bruxelles, 12 februarie 2004.